શહેરની ભાગોળે નવાગામ આણંદપરમા રહેતા અને મજૂરીકામ કરી પરિવારનું ગુજરાન ચલાવતા સંજય વશરામભાઇ નાકીયા નામના કોળી યુવકે કુવાડવા રોડ પોલીસ સ્ટેશનમાં જી જે ૩૬ બી ૭૭૫૨ નંબરની ઇકો કારના ચાલક સામે નોંધાવેલી ફરિયાદમાં જણાવ્યું હતું કે તેના લગ્ન સાત વર્ષ પૂર્વે મોરબી જિલ્લાના વાંકાનેર તાલુકાના વણઝારા ગામે રહેતા રમેશભાઈની દીકરી રાજુબેન સાથે થયા હતા હાલ સંતાનમાં બે દીકરી અક્ષરા, આરતી અને સૌથી નાનો દીકરો નવ માસનો અરમાન છે તમામ લોકો ગત સાંજે બાઈક લઈને સસરાના ઘરે જતા હતા કુવાડવા થઈને વાંકાનેર રોડ ઉપર પીપરડી ગામના પાટિયા પાસે પહોંચ્યા ત્યારે ઇકો કારના ચાલકે પાછળથી ઠોકર મારતા ઘરના તમામ સભ્યો ફંગોળાઈ ગયા હતા પત્ની રાજુબેનને માથામાં અને નાકમાંથી લોહી નીકળવા લાગતા ૧૦૮ને જાણ કરતા ૧૦૮ના સ્ટાફે તમામને કુવાડવા હોસ્પિટલે ખસેડ્યા હતા ત્યાં ફરજ પરના તબીબોએ પત્ની રાજુબેનને મૃત જાહેર કરી હતી જયારે દીકરી આરતીને વધુ સારવાર અર્થે રાજકોટ ખસેડવામાં આવી હતી અન્ય દીકરી, દીકરો અને પતિનો ચમત્કારિક બચાવ થયો હતો આ અકસ્માત થયો ત્યારે પોતે કારનો ફોટો પાડી લીધો હતો કુવાડવા પોલીસે અકસ્માત સર્જી નાસી છૂટેલા કારચાલકની શોધખોળ હાથ ધરી છે.